Era (stesen radio)

**ERA** ialah sebuah stesen radio swasta berbahasa Melayu yang dimiliki dan dikendalikan oleh Astro Audio sejak 1 Ogos 1998. Stesen ini menumpukan kepada muzik kontemporari Hit (tempatan dan antarabangsa) termasuk lagu-lagu hits terkini dan lama dari pelbagai genre seperti pop, hip hop, dan balada. 

Era juga terkenal dengan segmen hiburannya seperti lawak jenaka, temubual bersama selebriti, dan program bual bicara yang berkaitan dengan isu-isu semasa serta penyampai yang kebanyakannya terdiri daripada selebriti-selebriti terkemuka di Malaysia.

Stesen ini juga mempunyai stesen sampingan iaitu **ERA Sarawak** dan **ERA Sabah** yang dilancarkan pada tahun 2010. Walaupun kedua-dua stesen ini menggunakan format yang sama dari induknya, bahasa serta peraturcaraannya dikendalikan secara kendiri (kecuali segmen **Carta Era 40** dimana ia disiarkan secara serentak dengan stesen induknya).

## Versi Malaysia Timur

Untuk menaikkan jumlah pendengar di seluruh Malaysia termasuk di Malaysia Timur, pada September 2010, induknya, Astro Radio atau dahulunya dikenali sebagai AMP Radio melancarkan versi di Malaysia Timur seperti ERA Sarawak dan ERA Sabah juga bersama rakan stesen yang lain iaitu Hitz (Hitz Sarawak dan Hitz Sabah) serta MY (MY Sarawak dan MY Sabah) - ketiga-tiga jenama itu mula bersiaran di Kuching, Sarawak pada 25 Oktober tahun itu diikuti Kota Kinabalu, Sabah pada 1 Disember 2010.

Diantara 2017 dan 2018, pilihan keluar Sabah dan Sarawak telah dinaik taraf kepada cawangan tempatan sepenuhnya, dengan semua kandungan melalui versi masing-masing selama 24 jam sehari, dan menamatkan pergantungan dengan perdana Kuala Lumpur pada waktu luar puncak. Ia menjadikan Era Sabah menjadikan stesen utama tempatan sepenuhnya pada 24 April 2017 dan Era Sarawak mengikutinya juga pada 22 Januari 2018.
 
Pada 2 Januari 2018, Era FM Sarawak dan Era FM Sabah telah dijenamakan semula kepada ERA Sarawak dan ERA Sabah sebagai langkah oleh Astro Radio untuk menyepadukan berbilang platform melangkaui radio tradisional. Pada masa yang sama, logo baharu turut diperkenalkan dengan penjenamaan semula mengikut versi Semenanjung.

Oleh kerana Astro mendapatkan kerugian pada awal tahun 2023, pada 1 Oktober 2023, anak syarikat Astro Radio menghentikan operasinya di Sabah dan Sarawak.

Sebagai keputusan, saluran rakan kongsinya, Hitz Sarawak, Hitz Sabah, My Sarawak dan My Sabah telah digantikan dengan versi Semenanjung melalui frekuensi FM di Sabah dan Sarawak.

Pada 30 September 2023, pemberhentian telah dikenakan kepada kakitangan tempatan di Sabah dan Sarawak, yang membawa kepada penghujung lima hingga enam tahun suapan berasaskan negeri ERA dari Kota Kinabalu dan Kuching, masing-masing. Keesokan harinya, semua pemancar di Malaysia Timur yang membawa ERA telah diturunkan taraf semula menjadi geganti terus dari Kuala Lumpur. 

Pada 8 Januari 2024, ERA Sarawak dan ERA Sabah sebahagiannya memperkenalkan semula pengaturcaraan tempatan, walaupun dengan penyampai yang berasal dari Bukit Jalil.

## Sejarah
### Latar belakang

ERA bermula secara rasminya pada 1 Ogos 1998, selepas membuat siaran percubaan selama dua bulan, bermula pada Jun tahun yang sama. Stesen radio ini menggunakan frekuensi asal stesen radio Classic Rock, yang muncul di gelombang FM Malaysia pada 1 Januari 1997 setelah sebelum ini menjadi salah satu saluran bunyi sahaja di Astro. Stesen radio tersebut diteruskan di ASTRO, selepas slot FM digantikan oleh ERA fm. Stesen radio ini adalah stesen radio swasta pertama bersiaran dalam Bahasa Melayu, dan juga stesen radio pertama yang menggunakan teknologi digital sepenuhnya. Lagu pertama yang diputarkan ialah dari Zainal Abidin iaitu "Hijau". Kini ERA fm menyiarkan lagu dalam pelbagai bahasa yang hit.

Era FM pernah menjadi peneraju dalam stesen radio FM berbahasa Melayu, tetapi telah kehilangan popularitinya kepada stesen kakaknya, Sinar FM. Pada 2012, Era FM mendapat semula tempat teratas sebagai stesen radio paling popular di Malaysia dengan hampir 5 juta pendengar. Era FM ialah stesen radio pertama di Malaysia yang memegang tiga rekod dalam Malaysia Book Of Records sejak 1998.

Pada 2 Januari 2018, Era FM telah dijenamakan semula kepada ERA sebagai langkah oleh Astro Radio untuk menyepadukan berbilang platform melangkaui radio tradisional. Pada masa yang sama, logo baharu turut diperkenalkan dengan penjenamaan semula.

Stesen radio ini menggunakan cogan kata "Muzik Hit Terbaik" sehingga 16 Januari 2022, sebelum ditukar ke "Muzik Hit Terkini" pada 17 Januari 2022.

### ERA bergabung dengan Suria
Buat julung kalinya, stesen radio Suria dan Era bakal bersiaran secara serentak di kedua-dua frekuensi menerusi gabungan segmen pagi Morning Morning Suria dan 3 Pagi Era pada 23 Oktober 2023 (Isnin) dari jam 6 pagi hingga 10 pagi.

Diinspirasikan oleh CelcomDigi, kedua-dua stesen ini akan disatukan melalui penjenamaan"ERA SURIA, Di Sini Segalanya Terkini", menjanjikan hiburan ‘radio tanpa batas’ dengan menghiburkan para pendengar melalui gandingan hebat dari barisan penyampai seperti Ajak, Shuib, Suraya, Nabil, Azad dan Radin.

Selain mendengar celoteh dari barisan penyampai, pendengar juga bakal dihiburkan dengan pelbagai topik menarik dan pilihan lagu bertemakan duet yang bakal dimainkan secara serentak dari kedua stesen.

Menurut Pengurus Besar Suria, Roslinda Abd Majid (DJ Lin), pihaknya mengalu-alukan dan menyambut baik jalinan kerjasama bersama pihak Astro sekali gus sejarah baru akan tercipta dalam industri radio tanah air.

"Sebagai sebuah stesen radio swasta sememangnya kami bersaing dari segi ranking dan jumlah pendengar tetapi kerjasama ini merupakan simbolik untuk memupuk semangat silaturahim demi melihat industri radio terus berkembang secara sihat.

"Diharapkan jalinan sebegini dapat membuka pintu ruang kerjasama yang lebih aktif dan agresif di masa mendatang sekaligus dapat menjadi rujukan kepada pengamal radio yang lain untuk mengambil pendekatan yang sama di samping mewujudkan persepsi positif masyarakat terhadap industri radio di Malaysia," ujarnya.

Sementara itu, Pengurus Kandungan Era, Hani Fadzil berkata, meskipun kolaborasi ini menggabungkan dua jenama dari latar belakang yang berbeza, pihaknya percaya bahawa di penghujung hari, kandungan dan pengisian yang diterima oleh para pendengar adalah perkara utama.

"Kami juga ingin mempamerkan persaingan sihat di antara jenama radio dengan berkongsi nilai dan matlamat yang sama, seperti CelcomDigi, kami percaya bahawa ERA dan Suria akan Gagah Bersama," katanya.

## Penyampai radio

### Penyampai Harian

### Penyampai Harian (Era Sarawak & Era Sabah)
* Ilmo
* Alisa
* Asyilah
* Afira Chin
* Dhirah
* Ameer
* Addnan
* Mijul
* Emma
* Melanie
* Adam
* Nicky
* Deemike

### Penyampai Hujung Minggu
* Syera Khan
* Isha Norsham
* Safee Sali
* Fazziq Muqris
* Deera
* Shasha Nadira
* Aqil Aqasha
* Naja
* Zeera Azizi
* Harezkyol
* Edelyn

### Penyampai Hujung Minggu (Era Sarawak & Era Sabah)
* Ilmo
* Alisa
* Asyilah
* Afira Chin
* Dhirah
* Ameer
* Danial Chuer
* Addnan
* Mijul
* Emma
* Melanie
* Adam
* Nicky
* Deemike

### Bekas penyampai ERA (1998 - sekarang)

Stesen radio ini mempunyai jumlah bekas penyampai yang paling ramai dalam kategori stesen radio swasta.

* Syarifah Nurdina Almashoor Binti Syed Sheikh Almashoor
* Burn Thevandran
* Cham
* Reza Mohamed
* AC Mizal
* Jimmy Shanley
* Rini
* Feeya Iskandar (berpindah ke Suria)
* Syasya Al-Khred
* Aril Pilus
* Zahid Baharuddin
* Kumpulan Sepah
* Shac
* Rizal
* Ira
* Yasmin Hani
* Shahrol Shiro
* Atu Zero
* Adi Fashla
* Jaa Suzuran
* Zooey
* Alia (Era Terengganu) - Selepas kematian adiknya
* Elly Arifin
* Amira Husna (Era Terengganu)
* Haziq (berpindah ke Kupi-Kupi FM Sarawak)
* Fieya Julia

### 2010an

Syamimi* - Era Terengganu Razif Abdul Roslin (Pak Pek)* Era Kelantan (1974-2019) 
Erlinda* - Era Johor (2018&ndash;2020) 
*Nota*: Telah meninggal dunia

## Slot penyiaran
### Isnin-Jumaat

#### Slot penyiaran ERA

#### Slot penyiaran ERA Sarawak

#### Slot penyiaran ERA Sabah

### Sabtu

#### Slot penyiaran ERA

#### Slot penyiaran ERA Sarawak & ERA Sabah

### Ahad

### Slot penyiaran ERA

## Slot Carta ERA 40
### Kedudukan Carta ERA 40 (kemaskini pada 3 Januari 2026)

Lebih banyak carta di laman web rasmi.

## Frekuensi
### Radio
#### [[Semenanjung Malaysia]]

Frekuensi Era hanya bersiaran di Semenanjung Malaysia sahaja.

Frekuensi Era dari Semenanjung Malaysia tidak bersiaran secara langsung di Sabah dan Sarawak kecuali Sinar oleh kerana stesen itu telah melayangkan perkhidmatan *spin-offnya* ke Malaysia Timur yang dikenali sebagai **Era Sabah** dan **Era Sarawak**.

### Televisyen

#### [[Sabah]] dan [[Sarawak]]

Frekuensi Era dari Malaysia Timur bersiaran secara langsung di Sabah dan Sarawak sebagai pengganti stesen Era dari Semenanjung Malaysia.

## Azan
Pada 1 Januari 2018, Azan di ERA ditamatkan kerana disampaikan waktu solat bagi bandar-bandar utama di Semenanjung Malaysia tetapi Maghrib setiap bulan dan Subuh bulan Ramadan, ERA masih disiarkan Azan.
 
Pada 17 Januari 2022, ERA disiarkan semula Azan setiap waktu solat fardu bersama-sama stesen kembar SINAR, GEGAR dan ZAYAN kerana ERA di SYOK dilancarkan ERA Nusantera, ERA Flow, ERA Cintan, ERA K-Hit, ERA Throwbaek, ERA Thon, ERA Nurock dan ERA Indie pada 1 November 2021 secara eksklusif di SYOK.

## Kontroversi

### Isu mempersendakan agama Hindu

Pada 4 Mac 2025, ERA telah memaparkan klip video yang memaparkan penyampai **3 Pagi Era.** Iaitu Nabil Ahmad, Azad Jasmin dan Radin mempersendakan ritual agama, terutamanya tarian kavadi iaitu upacara suci penganut Hindu ketika Thaipusam sewaktu siaran langsung. Video klip yang dimuat naik ke laman sosial itu telah menimbulkan kemarahan khususnya daripada komuniti masyarakat India di Malaysia. Susulan daripada insiden itu, klip video tersebut telah dipadam dan ketiga-tiga penyampai tersebut telah memohon maaf atas kelakuan yang tidak sensitif terhadap agama lain. Pihak Astro Radio (kini Astro Audio) telah menggantungkan tugas kepada ketiga-tiga penyampai tersebut serta telah disiasat oleh Suruhanjaya Komunikasi dan Multimedia Malaysia (SKMM) serta polis.  Pada 11 Mac 2025, Suruhanjaya Komunikasi dan Multimedia Malaysia (SKMM) memaklumkan bahawa Syarikat Pengendali Era FM Maestra Broadcast Sdn Bhd dikompaun sebanyak RM250,000 kerana memuat naik kandungan jelik melampau di TikTok rasmi ERA. Kompaun itu dikenakan di bawah Seksyen 233 Akta Komunikasi dan Multimedia 1998 (yang dipinda pada 11 Februari 2025). Kompaun itu dikeluarkan dengan kelulusan Jabatan Peguam Negara, selain itu SKMM turut memaklumkan bahawa Lesen ERA tidak digantung, selain itu juga, Menteri Komunikasi, Datuk Fahmi Fadzil memaklumkan bahawa tiada lagi tindakan SKMM terhadap 3 penyampai Radio ERA untuk pengajaran kepada semua.  

## Lihat juga
* Anugerah ERA
* Carta ERA
* Senarai stesen radio Malaysia
* Anugerah MeleTOP ERA

## Rujukan

## Pautan luar
* Laman web rasmi
* Laman web Astro Radio
* 
* 
* 
* 
* 
* 
* 
* 
* 
* 
* 
* 
*Saluran Era di YouTube